CELEX: 62018TN0514
Language: sl
Date: 2018-08-29 00:00:00
Title: Zadeva T-514/18: Tožba, vložena 29. avgusta 2018 – Del Valle Ruiz in drugi/SRB

26.11.2018   
            
            
               SL
            
            
               Uradni list Evropske unije
            
            
               C 427/79
            
         
      Tožba, vložena 29. avgusta 2018 – Del Valle Ruiz in drugi/SRB
      (Zadeva T-514/18)
      (2018/C 427/106)
      Jezik postopka: angleščina
      
         Stranke
      
      
         Tožeče stranke: Del Valle Ruiz (Mexico City, Mehika) in 36 drugih (zastopniki: P. Saini, QC, J. Pobjoy, Barrister, in R. Boynton, Solicitor)
      
         Tožena stranka: Enotni odbor za reševanje (SRB)
      
         Predlogi
      
      
                  —
               
               
                  Dokončna odločba pritožbene komisije SRB v zadevi 48/2017 z dne 19. junija 2018 naj se razglasi za nično v delu, v katerem je v njej odločeno, da se je Enotni odbor za reševanje (SRB) lahko oprl na (i) člen 4(1)(a), četrta alineja; (ii) člen 4(2), prva alineja; (iii) člen 4(2), tretja alineja; in/ali (iv) člen 4(3) Uredbe št. 1049/2001 (1) (in/ali na enakovredne določbe iz sklepa SRB SRB/ES/2017/01 z dne 9. februarja 2017 o dostopu javnosti do dokumentov SRB) da je upravičil nerazkritje dokumentov, ki jih tožeče stranke zahtevajo v svoji potrditveni prošnji z dne 23. avgusta 2017 glede sprejetja sheme za reševanje v zvezi z Banco Popular Español;
               
            
                  —
               
               
                  toženi stranki naj se naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja šest tožbenih razlogov.
      
                  1.
               
               
                  Prvi tožbeni razlog: pritožbena komisija SRB je kršila četrto alinejo člena 4(1)(a) Uredbe št. 1049/2001.
               
            
                  2.
               
               
                  Drugi tožbeni razlog: pritožbena komisija je kršila prvo alinejo člena 4(2) Uredbe št. 1049/2001.
               
            
                  3.
               
               
                  Tretji tožbeni razlog: pritožbena komisija je kršila člen 4(3) Uredbe št. 1049/2001.
               
            
                  4.
               
               
                  Četrti tožbeni razlog; pritožbena komisija je kršila tretjo alinejo člena 4(2) Uredbe št. 1049/2001.
               
            
                  5.
               
               
                  Peti tožbeni razlog: pritožbena komisija je kršila člen 4(6) Uredbe št. 1049/2001
               
            
                  6.
               
               
                  Šesti tožbeni razlog: pritožbena komisija je kršila člen 11 Uredbe št. 1049/2001.
               
            
         (1)  Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL, posebna izdaja v slovenščini, poglavje 1, zvezek 3, str. 331).